钦定古今图书集成/明伦汇编/闺媛典/第143卷 > 洪志妻殷氏〈许氏附〉
## 钦定古今图书集成/明伦汇编/闺媛典/第143卷 > 洪志妻殷氏〈许氏附〉

按《歙县志》：“殷氏，桂林洪志妻。年二十一，志死，遗子三
岁，殷抚长之。娶许氏仅七日而死。许欲自经，家人防
之，许氏母死，横民汪德瞷其吊母，通于媒，中道夺之。
许自残其躯，完节而归。郡守劳以币而正汪德罪。殷、
许俱以寿终，有司岁给米帛优恤。”

===汪侃继妻胡氏〈刘氏附〉===按《歙县志》：胡氏，进士汪侃继妻。侃入京，没于途，氏年
二十四。妾刘氏年十九，事汪，未百日，二寡，并解衣饰
治丧，扶榇归葬。胡谓刘曰：“汝年少，恐不能终志。”刘遂
剪发自誓。家故窘，叔汪任岁分廪资给之，胡年五十
馀，刘年八十馀卒。